दो कारों ने मारी बाइक में टक्कर, बुजुर्ग की मौत
ग्रेटरफरीदाबाद (ग्रेफ) में सेक्टर-76-81 को विभाजित करने वाली मास्टर रोड पर दो कारों ने एक मोटरसाइकिल को टक्कर मार दी। इससे बाइक पर पीछे बैठे 50 वर्षीय व्यक्ति की मौत हो गई।
बाइक चला रहा व्यक्ति घायल हो गया। दुर्घटना के विरोध में बड़ौली के लोगों ने अवरोधक बनाने के लिए सड़क का एक हिस्सा खोद दिया। ग्रामीण यहां काफी समय से अवरोधक बनाने की मांग करते रहे हैं। बदरपुर सैद निवासी 50 वर्षीय अमरजीत और उनका भतीजा 50 वर्षीय जरनैल सिंह रविवार को सेक्टर-7 से बाइक पर सवार होकर अपने घर जा रहे थे। जब वह ग्रेटर फरीदाबाद में एमरॉल्ड कॉन्वेंट स्कूल के नजदीक पहुंचे तो सेक्टर-76-81 को विभाजित करने वाली मास्टर रोड पर एक तेज रफ्तार कार ने उन्हें टक्कर मार दी। इससे बाइक चला रहे जरनैल सिंह का संतुलन बिगड़ गया। इसी दौरान पीछे से आई एक और स्विफ्ट कार ने भी मोटरसाइकिल को टक्कर मार दी। इससे पीछे बैठे अमरजीत उछलकर कार पर जा गिरे।
फिर फुटपाथ पर गिरे। हेलमेट होने के कारण उनके सिर में चोट लग गई। गंभीर चोट लगने के कारण उनकी मौके पर ही मौत हो गई। बाइक चला रहे जरनैल सिंह के पैर और हाथ में फ्रेक्चर हो गया। पुलिस ने केस दर्ज कर दोनों वाहनों को कब्जे में ले लिया।
hin_Deva hin_Deva hin_Deva hin_Deva